Tensiunea a atins cote maxime în Serie B! Directorul sportiv al clubului lui Pușcaș, agresat de fani într-un autogrill
Incident reprobabil după meciul dintre Bari și Cittadella, scor 1-1.
Ciro Polito, directorul sportiv al lui Bari, a fost agresat de mai mulți fani furioși în timp ce se afla cu soția la un autogrill din Occhiobello (Rovigo), în drum spre Bari după meciul din Serie B.
Echipa a remizat cu Cittadella, scor 1-1, punând în pericol șansele de a rămâne în Serie B.
Fanii lui Bari au sărit să-l bată pe Ciro Polito
Tensiunea era deja ridicată după meci, iar fanii și-au exprimat nemulțumirea față de jucători la aeroport, unde i-au întâlnit în timp ce se pregăteau de zborul de întoarcere spre Bari.
Potrivit Corrieredellosport, incidentul violent a avut loc ulterior, la un autogrill. El a depus o plângere la poliție, iar forțele de ordine au inițiat o anchetă. Se analizează și filmările de la camerele de supraveghere din autogrill.
Bari va juca vineri seara ultimul meci al sezonului pe teren propriu, împotriva echipei Brescia. O victorie este esențială pentru a evita retrogradarea directă și a obține o șansă la barajul pentru menținerea în Serie B.
Clasament Serie B
Urmăriți SPORT.RO și pe Google News